Source: https://docplayer.cz/107344406-Mesto-zlate-moravce-mestsky-urad-ul-1-maja-2-zlate-moravce.html
Timestamp: 2019-10-20 09:06:28+00:00
Document Index: 7700393

Matched Legal Cases: ['Čl. 1', 'čl. 3', 'Čl. 2', 'Čl. 3', 'čl. 3', 'čl. 3', 'Čl. 4', 'Čl. 5', 'čl. 3', 'Čl. 6', 'čl. 7']

Mesto Zlaté Moravce Mestský úrad, Ul. 1. mája 2, Zlaté Moravce - PDF
Download "Mesto Zlaté Moravce Mestský úrad, Ul. 1. mája 2, Zlaté Moravce"
Rudolf Miloš Staněk
1 Mesto Zlaté Moravce Mestský úrad, Ul. 1. mája 2, Zlaté Moravce Materiál na zasadnutie 26.MZ v Zlatých Moravciach dňa Číslo materiálu: 2-26MZ-2013 Návrh VZN mesta Zlaté Moravce č. /2013 o vyhradení miest na umiestňovanie predvolebných plagátov počas volebnej kampane vo voľbách do orgánov samosprávnych krajov v roku 2013 na území mesta Zlaté Moravce Predkladá: Meno : Ing. Peter Lednár, CSc. Funkcia : primátor mesta Spracoval: Meno : Mgr. Marek Horvát Funkcia : odd. vnútornej správy a služieb občanom Prerokované: MsR dňa odporučené Tel.: Bankové spojenie: IČO: Fax: DEXIA Vráble: /5600 DIČ: VÚB Nitra : /0200
2 - N Á V R H - Všeobecne záväzné nariadenie mesta Zlaté Moravce č. /2013 o vyhradení miest na umiestňovanie predvolebných plagátov počas volebnej kampane vo voľbách do orgánov samosprávnych krajov v roku 2013 na území mesta Zlaté Moravce. Mestské zastupiteľstvo Mesta Zlaté Moravce vo veciach územnej samosprávy podľa 6 ods. 1 a 4 ods. 3 písm n) zákona SNR č. 369/1990 Zb. o obecnom zriadení v znení neskorších predpisov (ďalej len zákon o obecnom zriadení ) a na základe 27 zákona č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov vydáva pre územie mesta Zlaté Moravce toto všeobecne záväzné nariadenie: Čl. 1 Úvodné ustanovenia 1. Toto všeobecne záväzné nariadenie (ďalej len nariadenie ) stanovuje plochy a miesta určené na vylepovanie predvolebných plagátov vo voľbách kandidujúcich politických strán a nezávislých kandidátov, na verejných priestranstvách území mesta Zlaté Moravce počas predvolebnej kampane vo voľbách do orgánov samosprávnych krajov v roku 2013 (ďalej len volebná kampaň ). 2. Toto nariadenie sa nevzťahuje na umiestňovanie predvolebných plagátov na informačných a reklamných zariadeniach (bilboardy), zvonka alebo zvnútra súkromných či súkromne užívaných objektov a súkromných objektov vo vlastníctve fyzických osôb a právnických osôb (okrem miest a plôch uvedených v čl. 3 ods. 5 tohto nariadenia) na území mesta Zlaté Moravce. Čl. 2 Vymedzenie pojmov 1. Za predvolebný plagát sa pre účely tohto nariadenia považuje tlačený alebo písaný materiál a iný nosič informácií najmä leták, oznam, prospekt, samolepka alebo iný materiál, ktorý svojím obsahom propaguje kandidujúci subjekt vo voľbách do orgánov samosprávnych krajov v roku Za kandidujúci subjekt sa považuje politická strana a nezávislý kandidát, ktorý podal kandidátnu listinu v zmysle zákona č. 303/2001 Z. z. o voľbách do orgánov samosprávnych krajov. 3. Za verejné priestranstvá sa na účely tohto nariadenia považujú budovy, miesta a pozemky, ktoré sa nachádzajú na území mesta Zlaté Moravce a sú vo vlastníctve mesta Zlaté Moravce a ktoré súčasne slúžia na verejné užívanie alebo sú inak verejnosti bez obmedzenia prístupné.
3 Čl. 3 Vyhradenie a označenie plôch na vylepovanie volebných plagátov 1. Umiestňovať predvolebné plagáty na vyhradených miestach v meste Zlaté Moravce je možné iba počas volebnej kampane. Volebná kampaň začína dňa a končí dňa o 7,00 hod. 2. Kandidujúci subjekt môže počas volebnej kampane umiestňovať predvolebné plagáty na na tento účel vyhradených miestach uvedených v čl. 3 ods. 3 tohto nariadenia. 3. Na umiestňovanie predvolebných plagátov na verejných priestranstvách na území mesta Zlaté Moravce sú vyhradené nasledovné miesta a plochy: a) v meste Zlaté Moravce: aa) betónové skruže: - 1 x betónová skruž pred budovou Kocka Duklianska ul. - 1 x betónová skruž medzi OD Tekov a predajňou drogérie Hviezdoslavova ul. - 1 x betónová skruž SAD Námestie hrdinov - 1 x betónová skruž pri bývalej Večierke SAD zastávka Továrenská ul. - 2 x betónová skruž pri Železničnej stanici- Ul. Martina Benku - 1 x betónová skruž pri budove polikliniky Bernolákova ul. ab) plechové tabule: - 1 x tabuľa medzi potravinami a pohostinstvom Ul. 1.mája - 1 x tabuľa pred bytovkou č.73 Hviezdoslavova ul. - 1 x tabuľa pri zastávke MHD (MŠ Žit. Nábrežie) - 1 x tabuľa oproti slobodárni (Kalinčiakova ul.) - 2 x tabuľa pred Danfoss-om (Továrenská ul.) - 1 x tabuľa pri Gymnáziu J. Kráľa (Ul. SNP) - 1 x tabuľa oproti Klubu dôchodcov (Mojmírova ul.) b) v mestskej časti Chyzerovce : - 1 x betónová skruž pri hostinci Chyzerovecká ul c) v mestskej časti Prílepy : - 1 x tabuľa pri hostinci Hlavná ulica Prílepy 190x100 cm - 2 x betónová skruž pri hostinci autobusová zastávka SAD Hlavná ulica. 4. Vylepovanie predvolebných plagátov počas volebnej kampane na verejných priestranstvách v meste Zlaté Moravce mimo miest a plôch vyhradených v čl. 3 ods. 3 tohto nariadenia je zakázané. 5. Je zakázané počas volebnej kampane umiestňovať predvolebné plagáty na brány domov a steny budov, ktoré sú majetkom mesta Zlaté Moravce alebo sú v správe mesta Zlaté Moravce, a to aj v prípade, ak sú na nich umiestnené tabule alebo skrinky vo vlastníctve mesta Zlaté Moravce určené na vylepovanie plagátov alebo iných písomných oznamov. 6. Plochy a miesta vymedzené v článku 3 ods. 3 tohto nariadenia na umiestňovanie predvolebných plagátov sa kandidujúcim subjektom poskytujú bezplatne.
4 Čl. 4 Zabezpečenie zásady rovnosti 1. Každý kandidujúci subjekt dostane rovnako veľkú plochu na plochách a miestach určených na vylepovanie predvolebných plagátov tak, aby bola zabezpečená zásada rovnosti kandidujúcich politických strán a nezávislých kandidátov. Čl. 5 Vylepovanie plagátov a údržba plôch určených na vylepovanie plagátov 1. Vylepovanie a údržba predvolebných plagátov počas volebnej kampane na plochách určených na vylepovanie plagátov v čl. 3 ods. 3 tohto nariadenia, je vecou každého kandidujúceho subjektu. Kandidujúce subjekty zabezpečujú vylepovanie predvolebných plagátov na vlastné náklady. 2. Zodpovednosť za obsah volebných plagátov nesie príslušný kandidujúci subjekt. 3. Odstránenie volebných plagátov a očistenie plagátovej plochy si každý kandidujúci subjekt zabezpečí sám na vlastné náklady, to v lehote do 10 dní od skončenia volebnej kampane. Čl. 6 Kontrola dodržiavania ustanovení Kontrolu dodržiavania ustanovení tohto nariadenia vykonávajú: a) zamestnanci mestského úradu v Zlatých Moravciach, b) poslanci mestského zastupiteľstva v Zlatých Moravciach, c) príslušníci Mestskej polície v Zlatých Moravciach. čl. 7 Záverečné ustanovenia 1. Mestské zastupiteľstvo v Zlatých Moravciach sa uznieslo na tomto nariadení na... zasadnutí dňa Toto nariadenie bolo vyhlásené jeho zverejnením na úradnej tabuli mesta Zlaté Moravce a na internetovej stránke mesta Zlaté Moravce od... do... Toto nariadenie nadobúda účinnosť pätnástym dňom od jeho vyvesenia na úradnej tabuli mesta Zlaté Moravce. Ing. Peter Lednár, CSc. primátor mesta
5 Dôvodová správa VZN Mesta Zlaté Moravce č. /2013 o vyhradení miest na umiestňovanie predvolebných plagátov počas volebnej kampane vo voľbách do orgánov samosprávnych krajov v roku 2013 na území mesta Zlaté Moravce. Podľa 27 ods. 2 zákona č. 303/2001 Z.z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov: Obec na účely volebnej kampane najneskôr 35 dní predo dňom konania volieb vyhradí plochu na vylepovanie predvolebných plagátov. Jej využívanie musí zodpovedať zásade rovnosti kandidujúcich politických strán a nezávislých kandidátov. Na základe uvedeného je potrebné prijať všeobecne záväzné nariadenie, ktorým sa určia plochy na vylepovanie predvolebných plagátov a určia sa pravidlá ich vylepovania. Preto bol pripravený tento návrh nariadenia, ktorý tieto plochy a pravidlá určuje. Obsah tohto nariadenia je v súlade s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná. Návrh tohto nariadenia nebude mať negatívny vplyv na rozpočet mesta Zlaté Moravce. Mestská rada prerokovala predložený návrh nariadenia dňa... a odporúča schváliť tento návrh v predloženom znení. Návrh nariadenia bol zverejnený na úradnej tabuli mesta v zmysle 6 zákona o obecnom znení v platnom znení.
6 Uznesenie č. /2013 z 26. zasadnutia mestského zastupiteľstva v Zlatých Moravciach konaného dňa VZN mesta Zlaté Moravce č. /2013 o vyhradení miest na umiestňovanie predvolebných plagátovpočas volebnej kampane vo voľbách do orgánov samosprávnych krajov v roku 2013 na území mesta Zlaté Moravce Mestské zastupiteľstvo v Zlatých Moravciach na svojom 26.zasadnutí MZ konanom dňa p r e r o k o v a l o VZN mesta Zlaté Moravce č. /2013 o vyhradení miest na umiestňovanie predvolebných plagátovpočas volebnej kampane vo voľbách do orgánov samosprávnych krajov v roku 2013 na území mesta Zlaté Moravce s ch v a ľ u j e VZN mesta Zlaté Moravce č. /2013 o vyhradení miest na umiestňovanie predvolebných plagátovpočas volebnej kampane vo voľbách do orgánov samosprávnych krajov v roku 2013 na území mesta Zlaté Moravce V Zlatých Moravciach, dňa Ing. Peter Lednár, CSc. primátor mesta